# Danae Boronat

Danae Boronat Lozano (Tarragona, Katalunia, 1985eko urriaren 21a) kataluniar kazetaria eta telebista aurkezlea da, kirolean aditua. 2019ko maiatzean Espainiako futbol ligako lehen mailako futbol-partida bat Espainiako telebistan kontatu zuen lehen emakume kazetaria izan zen, baita Espainiako selekzioak Munduko Futbol Txapelketa batean, 2019ko Frantziako Munduko Txapelketan, izan zuen parte-hartzea kontatu zuen lehen emakumea ere.
Helburuen artean hedabideetan kristalezko sabaia apurtu eta etorkizuneko kazetariei bidea irekitze nahia du, hurrengo belaunaldiei errazagoa izan dakien.

## Bizitza

Danae Boronat Lozanok Tarragonan jaioa, kazetaritza ikasketak Rovira i Virgili Unibertsitatean egin zituen.

### Kazetari ibilbidea

Kirol-kazetari lanak egin zituen Radio Nacional de España eta Onda Cero irrati-kateetan. Telebistan, Deportes Cuatro kirol-saioan aritu zen bost urtez, Bartzelona Futbol Klubaren inguruko informazioa eskainiz. 13TV telebista katean La goleada saioaren aurkezleetako bat izan zen. La Vanguardiako eta Sport egunkarietako zutabegilea ere izan da..
2019an beIN LaLiga kateko Xtra saioaren aurkezlea izan zen, eta #Vamos eta Movistar Liga de Campeones (Movistar+) kanaletan aurkezle lanetan. Esport3 (TV3) kateko Gol a Gol saioan ere kolaboratzen du, baita RAC1eko Tu diràs eta Catalunya Ràdioko Els matins irratsaioetan ere kolaboratzaile lanetan aritzen da.

### Aitzindari

2019ko maiatzaren 12an, 2018/2019 denboraldian, Atletico Madril - Sevilla, Espainia mailako ligako partida baten emanaldia telebistan kontatu zuen lehen emakumea bihurtu zen. Eta Sara Giménez Leónekin batera, Espainiako selekzioak munduko txapelketa batean (2019ko Emakumezkoen Munduko Futbol Kopa) jokatutako partidak kontatu zituen lehen emakumea izan zen, eta 800.000 ikusle izan zituen bataz beste GOL katean.

## Erreferentziak

* ↑ (Gaztelaniaz) «Danae Boronat, primera mujer en narrar en TV un partido de Liga» El Periódico 2019-05-13 (Noiz kontsultatua: 2021-03-30).
* ↑ «Danae Boronat: "En el periodismo deportivo el techo no es de cristal, es de hormigón armado"» El Independiente 26 de mayo de 2019.
* ↑ Aragón, El Periódico de. «Danae Boronat: «Que narre partidos abre el camino a otras chicas»» El Periódico de Aragón.
* ↑ Elvira, Álvaro P. Ruiz de. (18 de junio de 2019). Las voces femeninas que cantan los goles. ISSN 1134-6582..
* ↑ PERIÓDICO, EL. (13 de mayo de 2019). «Danae Boronat, primera mujer en narrar en TV un partido de Liga» elperiodico.
* ↑ «Danae Boronat, una periodista de raza» TELEAUDIENCIAS: La enciclopedia televisiva 21 de octubre de 2018.
* ↑ vertele.eldiario.es. (22 de febrero de 2017). «Danae Boronat califica de 'machista' el 'piropo' hacia ella de un compañero periodista» vertele.
* ↑ «El divertido 'truco de magia' de Danae Boronat con un bolígrafo 'travieso'» Marca.com 23 de febrero de 2018.
* ↑ «La periodista Danae Boronat, primera mujer en narrar en televisión un partido de La Liga Santander» www.europapress.es.
* ↑ LaInformacion. «Así es Danae Boronat, la primera mujer que ha narrado un partido de LaLiga» La Información.
* ↑ vertele.eldiario.es. (8 de junio de 2019). «Las periodistas que derriban otra barrera en TV: "Por qué un Mundial femenino iban a narrarlo todo hombres"» vertele.

## Kanpo estekak

* Datuak: Q57895426